Diari Oficial de la Generalitat Valenciana


Sumari del DOGV 9926, del 30-08-2024 (2024/8485)

RESOLUCIÓ d'11 d'agost de 2024, per la qual es concedixen ajudes destinades a promoure la salut sexual, principalment en població d'especial vulnerabilitat per la seua edat, opcions sexuals o identitat sexual i prevenció de l'estigma social associat al VIH i altres ITS.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9926

Data del DOGV
:   30-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8485

CVE
:   ZCWP-B-5720-1470

Data del document
:   11-08-2024

Organisme emissor
:   Conselleria de Sanitat

Tipus de document
:   Resolució

Anàlisi jurídica

De conformitat amb allò que disposa l'article 9 de l'Ordre 1/2019, de 28 de febrer, de la Conselleria de Sanitat Universal i Salut Pública, per la qual s’estableixen les bases reguladores de subvencions destinades a promoure projectes relacionats amb la salut pública (DOGV 8503, 11.03.2019), l'òrgan competent per a dictar les resolucions és la persona titular de la direcció general amb competències en matèria de Salut Pública, que actua per delegació de la persona titular de la Conselleria de Sanitat.

Per Resolució d'11 de març de 2024, del conseller de Sanitat, es convoquen subvencions destinades a promoure projectes de salut sexual, principalment en població d'especial vulnerabilitat per la seua edat, opcions sexuals o identitat sexual i prevenció de l'estigma social associat al VIH i altres ITS (DOGV 9817, 27.03.2024).

Amb data 2 de maig de 2024, es publica en la web de la Conselleria de Sanitat i en la seu electrònica de la Generalitat el llistat provisional de sol·licituds admeses i excloses, concedint un termini de deu dies per a l'esmena per part de les entitats interessades.

Havent finalitzat el termini per a l’esmena de sol·licituds, la Comissió Avaluadora mitjançant acord de data 29 de maig de 2024, publica en la web de la citada conselleria el llistat definitiu de sol·licituds admeses i excloses el 30 de maig de 2024.

Amb data 6 de juny de 2024 es publica en la web de la Conselleria de Sanitat la proposta de resolució provisional de concessió de les subvencions concedint a les entitats interessades un termini de deu dies per a formular al·legacions.

Finalitzat el termini per a formular al·legacions i vista l’acta de la Comissió Avaluadora de data 24 de maig de 2024 que finalitza el procés d’avaluació,

RESOLC

*Primer*

Concedir una subvenció, en matèria de salut pública, destinada a projectes per a promoure la salut sexual per un import global màxim de 100.000 € (cent mil euros), amb càrrec al programa pressupostari de la Conselleria de Sanitat 413A00 capítol IV, codi, línia comptable S0145.

*Segon*

Concedir subvencions a les entitats relacionades en l'annex I amb les puntuacions atorgades per la Comissió Avaluadora a cadascuna de les entitats en els distints apartats conforme al que s’estableix en l'article 20 de la mencionada orde 1/2019, i per les quanties que en el mateix es determinen.

*Tercer*

S’estableix com a Pla de control de l'efectiva realització de l'activitat subvencionada, el que es disposa en l'article 16 de l'Orde 1/2019, de 28 de febrer, de la Conselleria de Sanitat Universal i Salut Pública i el que es disposa en la base tretzena de la Resolució de 27 de març de 2024, de la Conselleria de Sanitat.

*Quart*

Qualsevol entitat beneficiària podrà renunciar a la subvenció concedida ambanterioritat al deslliurament dels fons, de manera expressa i per qualsevol mitjà que permeta la seua constància. En el cas que es produïsca la referida renúncia, es procedirà d'acord amb el que s'establix en l'article 13 de la mencionada orde 1/2019.

*Cinqué*

S'hauran de complir amb les obligacions de publicitat derivades del que es disposa en els articles 4 i 5 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, en el capítol 2 de la Llei 19/2013, de 9 de desembre, de transparència, accés a la informació pública i bon govern, i en l'article 18 de la Llei 38/2003, de 17 de novembre, general de subvencions.

Esta informació podrà publicar-se en el portal web de l'entitat o bé a través de la plataforma tep- Transparència Entitats Privades, de gva Oberta (<https://gvaoberta.gva.es/tep).>

*Sisé*

El termini i la forma de presentació de la justificació de les subvencions serà l'establit en l'article 15 de la mencionada orde 1/2019.

Contra la present resolució, que esgota la via administrativa, es podrà interposar un recurs potestatiu de reposició en el termini d'un mes a comptar des de l'endemà de la seua notificació o ser impugnats directament davant l'orde jurisdiccional contenciós administratiu, de conformitat amb el que es disposa en l'article 123 la Llei 39/2015, d'1 d'octubre, de procediment administratiu comú de les administracions públiques.

  

València, 11 d'agost de 2024

(p. d. Orde 1/2019, de 28 de febrer; DOGV 8503, 11.03.2019)

Ruth Usó Talamantes

Directora general de Salut Pública

Esta disposició conté annexos. Consulteu-ne la versió en PDF.